1379  الی 1382.جی ایللره کیمی آذربایجانلیلار و ایرانین باشقا یئرینده یاشایان تورکلر تیر آیی‌نین ایلک پنجشنبه و جمعه سینده "بابک خرمدین"ین دوغوم گونونو قوتلایاراق کلیبر شهری و بابک قالاسیندا ان سالیم و مدنی بیر فضادا شعر، فولکلور و موسیقی مراسیمی کئچیریردیلر و طبیعی کی، اؤلکه قانونلاری و آنایاسا چرچیوه سینده آنا دیلده تحصیل ایستکلری ده اولوردو. 
آمما بو سالیم مراسیمه قارشی هر ایل او بیریسی ایله نسبت امنیّت قوه‌لری طرفیندن سیخینتی و بوغونتولار چوخالدی. حتی آذربایجان شهرلرینده مینی‌بوس، سواری و اوتوبوس سرویس‌لرینه اخطار وئردیلر تیر آیی‌نین بیرینجی پنجشنبه و جمعه سینده (بابکین دوغوم گونلری مراسیمینده) حقلری یوخدور بابک قالاسینا مسافیر آپارسینلار. ایش اورایا چاتدی کی، 1382 جی ایلده بابک قالاسی آیاغیندا "بابک هُتلی" اطرافیندا نظامی پادگان یاراتدیلار و مراسیمه گلن تانینمیش میلّی شخصیتلریمیزین بیر تعدادینی هئچ بیر سوچ و گوناهی اولمادان توتوقلاییب زیندانلارا سالدیلار! آمما بوتون بو سیخینتیلارا رغما، 1382.جی ایل یوز مینلر اینسان بابک قالاسی مراسیمینده و چوخ آغیر باسقی و فیشارلار آلتیندا شرکت ائدیب چوخ سالیم و مدنی بیر فضادا بو گونو شعر و موسیقی و فولکلور ایله عزیزله‌دیلر.  
1383 .جو ایلدن و بابک مراسیمی گونلری پولیسی فضا او قدر چوخالدی و یوللار باغلاندی کی، یالنیز آز تعداددا اینسان و اؤزل یوللارلار بو گونده اؤزلرینی قالایا چاتدیردیلار؛ آمما اونلاردا اؤزل قوه‌لرین نظارتی آلتیندا قالاراق هئچ بیر مراسیم کئچیرمه یه موفق اولمادیلار. نهایت 1384.جو ایلدن و بابک‌ین دوغوم گونونده داها هئچ کیمسه‌یه اجازه وئریلمه‌دی بو قالایا گئتسین و حتی باشقا گونلر و آی لاردا، بو قالایا گئدنلری مختلیف سورغو-سئواللارا توتدولار!‌
ایندی، پانفارسلار و کوروش پرستلر، بابک قالاسی مراسیمیندن الهام آلیب اونا اوخشار مراسیم ترتیب ائدیب آمما پانفارسلیق و زرتشتی‌چی‌لیگی تبلیغ ائدیر و ضد اسلاملیق هدفلری ایله هر ایل آبان آییندا "پاسارگاد" آدلانان ساختا کوروش قبری اطرافینا توپلانیب آللاه عوضینه کوروشو پرستیش ائدیر و مکّه‌یه طرف عبادت عنوانینندا آلینلارینی تورپاغا قویماق یئرینه، کوروش قبری آیاغیندا آلینلارینی یئره قویور و عبادت ائدیرلر‌!
بابک قالاسی مراسیمی ایله کوروش پرستلرین مراسیم و هدفلری‌نین فرقینه باخیب قضاوت ائدین!
ظاهرا بوجور داورانیشلارین هئچ بیر اشکالی‌دا یوخدور!
